38. ΑΠΟΦΑΣΙΣ ΥΠΟΥΡΓΩΝ ΕΘΝ. ΠΑΙΔΕΙΑΣ ΚΑΙ ΟΙΚΟΝΟΜΙΚΩΝ  Αριθ. 77681/2631 της 12/16 Ιουν. 1975  (ΦΕΚ Β΄ 632) Περί καθορισμού εξετάστρων και αποζημιώσεων δι’ εξετάσεις μαθητών Ιδιωτικών Γυμνασίων. Έχοντες υπ’ όψει: 1.Την παρ. 3 του άρθρου 51 του Α.Ν. 2545/40. 2)Το άρθρον 64 του από 20-6/8.7.55 Β.Δ. ΦΕΚ 173 Τεύχος Α΄. 3.Το Ν.Δ. 176/1969. 4)Το άρθρον 2 του Ν.Δ. 1384/1973, αποφασίζομεν: 1.Μαθηταί Ιδιωτικών και Ξένων Σχολείων Μέσης, Εκπαιδεύσεως, υφιστάμενοι απολυτήριον εξέτασιν ενώπιον της κατά νόμον Επιτροπής κατά την εξεταστικήν περίοδον του Ιουνίου 1975 καταβάλλουσιν εξέταστρα οι μεν των ημερησίων Γυμνασίων το ποσόν των δραχμών (700) επτακοσίων οι δε των νυκτερινών Γυμνασίων το ποσόν των δραχ. διακοσίων (200). 2.Μαθηταί υφιστάμενοι εισιτήριον εξέτασιν εις Ιδιωτικά και Ξένα Σχολεία Μέσης Εκπαιδεύσεως καταβάλλουσι το ποσόν των (400) τετρακοσίων δραχ. προκειμένου περί ημερησίων και δραχ. διακοσίων (200) προκειμένου περί νυκτερινών Γυμνασίων. 3.Τα ανωτέρω ποσά, κατατίθενται εις τα Δημόσια Ταμεία, ως έσοδον του Τακτικού Κρατικού Προϋπολογισμού. Μαθηταί μη καταβάλλοντες τα ως άνω εξέταστρα δεν γίνονται δεκταί εις τας εξετάσεις. 4.Καθορίζομεν κατ’ αποκοπήν αμοιβήν δια τους καθ’ οιονδήποτε τρόπον απασχολουμένους δια τας εν παραγράφοις 1 και 2 της παρούσης εξετάσεις ως ακολούθως: Α.Των εξεταστικών επιτροπών απολυτηρίων εξετάσεων εις δραχμ. τέσσαρας χιλιάδας (4.000) δι’ έκαστον Πρόεδρον και τρεις χιλιάδας πεντακοσίας (3.500) δι’ έκαστον μέλος (Δημόσιων Εκπ/κον λειτουργόν). Β)Των Επιτροπών εισιτηρίων εξετάσεων εις δραχ. χιλίας πεντακοσίας (1.500) δι’ έκαστον μέλος (Δημόσιων Εκπ/κον λειτουργόν). Γ)Των εποπτών των εξετάσεων τούτων (Εκπαιδευτικών Συμβούλων Προϊσταμένων των Ανωτέρων Εκπ/κών περιφερειών Γενικών και Αναπληρωτών Γενικών Επιθ/τών, Διοικητικών Επιθ/τών, Επιθ/τών ειδικότητος και Ανωτέρων Υπαλλήλων της Κ.Υ. του Υπουργείου Εθν. Παιδείας και Θρησκευμάτων εις δραχ. τέσσαρας χιλιάδας (4.000) δι’ έκαστον. Δ.Των υπαλλήλων μελών της ομάδος συγκεντρώσεως στατιστικών στοιχείων εις δραχ. τρεις χιλιάδας πεντακοσίας (3.500) δι’ έκαστον. 5.Αναπληρωταί των τυχόν κωλυομένων μελών των ως άνω Επιτροπών θα ορίζωνται μέλη ετέρων Επιτροπών άνευ προσθέτου αποζημιώσεως. 6.Αι Επιτροπαί αίτινες θα διενεργήσωσι τας εισιτηρίους εξετάσεις των μαθητών Ιδιωτικών και Ξένων Σχολείων Μέσης Εκπ/σεως κατά την εξεταστικήν περίοδον Ιουνίου 1975 θα διενεργήσουν και τας εξετάσεις ταύτας και κατά την εξεταστικήν περίοδον Σ/μβρίου 1975 θα τύχωσι όμως εφ’ άπαξ μόνον αμοιβής. 7.Αι Επιτροπαί αίτινες θα διενεργήσωσι τας απολυτηρίους εξετάσεις κατά την περίοδον Ιουνίου 1975 θα διενεργήσουν ταύτας και κατά τας εξεταστικάς περιόδους Σ/μβρίου 1975 και Φ/βρίου 1976 και θα λάβουν αμοιβήν εφ’ άπαξ μόνον. 8.Ως επόπται των εξετάσεων θα ορισθούν οι μεν Γενικοί και Αναπληρωταί Γενικοί Επιθ/ταί, Επιθ/ταί Ειδικοτήτων και Διοικητικοί Επιθ/ται δι’ αποφάσεων των οικείων Εκπ/κών Συμβούλων, οι δε Εκπ/κοί Σύμβουλοι και Ανώτεροι υπάλληλοι της Κ.Υ. του Υπουργείου δι’ αποφάσεως του Υφυπουργού Εθνικής Παιδείας και Θρησκευμάτων». 9.Αι υπό της παρούσης προβλεπόμεναι αποζημιώσεις θα καταβληθούν μετά την λήξιν της εξεταστικής περιόδου Ιουνίου 1975 δια μεν τους εκ των ανωτέρω εν παρ. 4Γ Επόπτας των εξετάσεων διανομαρχιακού επιπέδου τους έχοντας έδραν εντός της τέως Διοικήσεως Πρωτευούσης τους ανωτέρους υπαλλήλους της Κ.Υ. του Υπουργείου, ως και τους υπαλλήλους μέλη της ομάδος συγκεντρώσεως των στατιστικών στοιχείων δι’ εκδόσεως τακτικών χρηματικών ενταλμάτων εις βάρος των πιστώσεων του φορέως 40/610 κωδ. αριθ. 0264 του προϋ/σμού Μ.Ε. δια δε τους λοιπούς δι’ εκδόσεως τακτικών χρηματικών ενταλμάτων εις βάρος των πιστώσεων των οικείων φορέων των Νομαρχιών Κράτους, και υπό τον άνω κωδ. αριθ. 0264, μεταβιβαζομένων προς τούτο σχετικών πιστώσεων. 10.Δικαιολογητικά στοιχεία δια την έκδοσιν των ως άνω χρηματικών ενταλμάτων έσονται τα εξής: α)Κατάστασις πληρωμής εις τετραπλούν θεωρημένη υπό του οικείου Εκπαιδευτικού Συμβούλου προκειμένου περί των ασκούντων την εποπτείαν του οικείου Διοικητικού Επιθεωρητού προκειμένου περί μελών των εξεταστικών Επιτροπών και του Διευθυντού Μ.Ε. προκειμένου περί εποπτών και υπαλλήλων υπηρετούντων εις την Κ.Υ. του Υπουργείου Εθν. Παιδείας και Θρησκευμάτων. Α)Υπεύθυνος δήλωσις των δικαιουμένων ότι δεν περιελήφθησαν εις τας καταστάσεις πληρωμής ετέρας ομοίας επιτροπής και ότι δεν μετέχουν εις πλείονα των δύο συμβουλίων ή Επιτροπάς επ’ αμοιβή ή οιαδήποτε απαζημιώσει κατά την έννοιαν των διατάξεων του Ν.Δ. 176/1969. 11.Τα υπό της παρούσης προβλεπόμενα παράβολα εξετάστρων, υποβληθήσονται εις την Δ/νσιν Μ.Ε. της Κ.Υ. Υπουργείου Εθνικής Παιδείας και Θρησκευμάτων παρά των οικείων ΔΕΜΕ. 12.Από της ενάρξεως ισχύος της παρούσης παύει η ισχύουσα υπ’ αριθ. 78.400/2412/1974 ομοία.